送孫正忠臣移成都小漕
作者：楊天惠
朝代：宋

paragraphs: 升平芝菌效神奇，況乃賢豪用世資。
人物熙寧中興日，風流荆國適同時。
起家便作三公客，乘傳何爲九折馳。
少府但分新賜節，石渠猶借舊官儀。
素心久辨經綸計，妙意前知遇合期。
聊與西南成勝事，暫將清獻續良規。
橋橫萬里重開府，水接雙流共去思。
怊悵參卿無限意，道旁索筆强題詩。